Document ID: /roh_data/filtered/fineweb-2-filterrobots_roh.jsonl.gz/24490

Tut ils gestiunaris d'ovras atomaras en Svizra ston danovamain cumprovar che lur implants tegnan pitg ad in fitg ferm terratrembel. Las novas prescripziuns èn pli severas e voluminusas che pli baud. Ins haja resguardà las pli novas enconuschientschas dal servetsch da terratrembels, scriva l'autoritad da surveglianza atomara Ensi.
Ils gestiunaris stoppian preschentar fin l'atun 2020 las cumprovas per tut ils lieus, pia era per Mühleberg che vegn prendì ord funcziun il 2019. Mühleberg restia era suenter esser deactivada in'ovra nucleara cun in potenzial da privel.
RR novitads 12:00